මේ වනවිට ලොව පුරා කොරෝනා වෛරස් ආසාදිතයන්ගේ සංඛ්‍යාව පන්ලක්ෂ 31,000 ඉක්මවා ඇති අතර, මරණ සංඛ්‍යාව 24,000 කට අධිකයි.ලන්ඩන් රාජකීය විද්‍යායතනයේ පර්යේෂකයන් නව අනාවැකිය නිකුත් කර ඇත්තේ ලෝක සෞඛ්‍ය සංවිධානයේ දත්ත සහ අනුපාත මෙන්ම ජන විකාශ සහ සමාජ සාධක සැලකිල්ලට ගනිමින්.කොවිඩ් 19 හෙවත් නව කොරෝනා වෛරසය පැතිරීම වැළැක්වීම සඳහා නිසි පියවර අනුගමනය නොකළහොත්, වෛරසය ලොව සෑම පුද්ගලයෙකුටම ආසාදනය විය හැකි අතර, මිලියන 40 ක් ජනයා මිය යා හැකි බවයි ලන්ඩන් රාජකීය විද්‍යායතනයේ පර්යේෂකයන් කියා සිටින්නේ.දින 21ක පූර්ණ නිරෝධායන කාලයක් ප්‍රකාශයට පත් කර ඇති කෝටි 140කට ආසන්න ඉන්දියාවෙන් ඊයේ දිනයේදී පමණක් නව කොරෝනා ආසාදිතයන් 88 දෙනෙකු වාර්තා වී ඇති අතර, ඒ අනුව එරට මුළු ආසාදිත සංඛ්‍යාව 733 දක්වා ඉහළ ගොස් තිබෙනවා.ඉන්දියාවෙන් මේ වන විට කොරෝනා මරණ 20ක් ද වාර්තා වනවා.